ŉ Polisiewoordvoerder, kapt. Bernadine Steyn, sê die 34-jarige vrou is in die skouer geskiet en is na ŉ nabygeleë hospitaal geneem vir behandeling. Sy sê die man het selfmoord gepleeg en is op die toneel dood. ŉ Pistool wat se reeksnommer afgeskuur is, is naby die man se liggaam gevind. Steyn sê die polisie ondersoek die omstandighede rondom die voorval. Steyn sê mediaberigte wat beweer dat die paartjie stry gekry het oor ŉ kind en dat daar ŉ kind was op die toneel is onwaar.